The Fox and the Hound itu apa sih? Jelaskan dalam bahasa bali ya

The Fox and the Hound (Rubah miwah Asu Peboros) inggih punika pilem animasi Amérika Serikat saking warsa 1981 sané karipta olih Walt Disney Productions mawit saking novel antuk murda pateh sané karipta olih Daniel P. Mannix. Pilem puniki dados pilem animasi Disney kaping 24, pilem nyaritayang indik pasawitran situnggal rubah bang sané mearan Tod taler situnggal asu peboros mearan Copper. Kalih beburon punika berjuang antuk ngejaga pasawitran nyané, mawinan kekalih buron puniki dados musuh alami. Risampuné juru boros sané nuwenang Copper kepalu keréta ri kala ngepung Tod, Copper dados asu peboros asli nyané antuk ngerereh taler ngewales antuk Tod. Ring untat, kekalih mantan sawitra puniki mayigan, menawi Copper nyelametang Tod risampuné Tod nyelametang Copper taler juru boros ipun saking beruang. Kasutradarain olih Ted Berman, Richard Rich, miwah Art Stevens, pedaging swara ipun Mickey Rooney, Kurt Russell, Pearl Bailey, Jack Albertson, Sandy Duncan, Jeanette Nolan, Pat Buttram, John Fiedler, John McIntire, Dick Bakalyan, Paul Winchell, Keith Mitchell, miwah Corey Feldman.

The Fox and the Hound kawedar ring sinema pinanggal 10 Juli 1981 olih Distributor Buena Vista. Pilem selanturnyané kawedar ring format DVD, memurda The Fox and the Hound 2, pinanggal 12 Désémber 2006.